Johann Friedrich var født i Gotha, hvor hans fader, [[Johann Friedrich Bachoff von Echt (kansler)|Johann Friedrich Bachoff von Echt]], der af kejseren var udnævnt til [[rigsfriherre]] og rigshofråd, besad betydelige godser. Efter at være indtrådt i dansk tjeneste udnævntes han i [[1736]] til [[resident]] i [[Sankt Petersborg]] og i [[1740]] til [[gesandt]] sammesteds, hvorfra han i [[1743]] akkrediteredes kejser [[Karl 7. (Tysk-romerske rige)|Carl VII]], der residerede i [[München]], før han [[1750]] forflyttedes til [[Wien]]. På denne gesandtskabspost, med hvilken han tillige fra [[1744]] til [[1752]] forbandt repræsentationen ved [[Rigsdagen (Det tysk-romerske Rige)|rigsforsamlingen]] i [[Regensburg]], forblev han til sin død 24. januar 1781. Han giftede sig i [[1756]] med en [[komtesse]] Ronow fra [[Braunschweig]]. Han var dansk [[etatsråd]], senere [[gehejmekonferensråd]] og [[Dannebrogordenen|Ridder af Dannebrog]], og af kejseren ophøjedes han i den rigsgrevelige stand.
Personbillede_savnes Historie